Diari Oficial de la Generalitat Valenciana


Sumari del DOGV 6730, del 08-03-2012 (2012/2227)

RESOLUCIÓ de 15 de febrer de 2012, de la presidenta del Consell d'Administració de l'Entitat Pública de Sanejament d'Aigües Residuals de la Comunitat Valenciana, per la qual es modifica la delegació de facultats acordada per l'anterior Resolució de 19 d'octubre de 2011.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6730

Data del DOGV
:   08-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2227


Data del document
:   15-02-2012

Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Entitat Pública de Sanejament d'Aigües Residuals de la Comunitat Valenciana
    * delegació de poders
    * competència administrativa

RESOLUCIÓ de 15 de febrer de 2012, de la presidenta del Consell d'Administració de l'Entitat Pública de Sanejament d'Aigües Residuals de la Comunitat Valenciana, per la qual es modifica la delegació de facultats acordada per l'anterior Resolució de 19 d'octubre de 2011. [2012/2227]  
El Decret 170/1992, de 16 d'octubre, del Consell, modificat pel Decret 116/2000, de 25 de juliol, i el Decret 41/2008, de 4 d'abril, aprova l'Estatut de l'Entitat Pública de Sanejament d'Aigües Residuals de la Comunitat Valenciana.  
Per la seua banda, l'article 9.14 del referit Estatut, permet al president del Consell d'Administració delegar en el vicepresident o en el gerent l'exercici d'aquelles de les seues atribucions que considere convenients.  
En matèria de gestió tributària del cànon de sanejament, els articles 14.2 i 28.1 del Decret 266/1994, de 30 de desembre, del Govern Valencià, en la redacció donada pel Decret 193/2001, de 18 de desembre, pel qual es modifica el Reglament del Règim Economicofinancer i Tributari del Cànon de Sanejament, en relació amb l'article 27 de la Llei de la Generalitat Valenciana 2/1992, de Sanejament d'Aigües Residuals, atribuïxen al president del Consell d'Administració de l'Entitat Pública de Sanejament d'Aigües Residuals, o persona en qui delegue, la competència per a dictar liquidacions de cànon de sanejament i per a adoptar les resolucions sobre aprovació de coeficients correctors.   
  
A fi de dotar de major agilitat la tramitació dels procediments propis de l'Entitat de Sanejament d'Aigües Residuals de la Comunitat Valenciana, s'entén oportú modificar la delegació de competències efectuada per la Resolució de 19 d'octubre de 2011.  
En virtut d'això, i de conformitat amb el que establixen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, resolc:  
  
Primer  
Modificar el punt segon, apartat 2, de la Resolució de data 19 d'octubre de 2011, la redacció del qual queda com seguix:  
«2. Dictar les resolucions relatives a la determinació de coeficients correctors del cànon de sanejament en els usos industrials, a què es referix l'article 28 del Decret 266/1994, de 30 de desembre, del Consell, en la redacció donada a este pel Decret 193/2001, de 18 de desembre, del Consell, així com resoldre tots els assumptes que estiguen relacionats amb la matèria objecte de delegació, incloent-hi la resolució de recursos de reposició que s'interposen contra estos actes, de conformitat amb l'article 225.1 de la Llei General Tributària».  
  
Segon  
Modificar el punt segon, apartat 3, de la Resolució de data 19 d'octubre de 2011, la redacció del qual queda com seguix:  
«3. Dictar les liquidacions del cànon de sanejament, a què es referix l'article 14.2 del Decret 266/1994, de 30 de desembre, del Consell, en la redacció donada a este pel Decret 193/2001, de 18 de desembre, del Consell, així com resoldre tots els assumptes que estiguen relacionats amb la matèria objecte de delegació, incloent-hi la resolució de recursos de reposició que s'interposen contra estos actes, de conformitat amb l'article 225.1 de la Llei General Tributària».  
  
Tercer  
La present resolució tindrà efectes a partir de l'endemà de la seua publicació en el Diari Oficial de la Comunitat Valenciana.  
  
València, 15 de febrer de 2012.- La presidenta del Consell d'Administració: Maritina Hernández Miñana.